Document ID: /roh_data/filtered/fineweb-2-filterrobots_roh.jsonl.gz/4119

La regenza ha approvà la construcziun d'ina colliaziun da senda e via da velos per lung da la via sursilvana a Flem e Laax e concedì per quest intent ina contribuziun chantunala da maximalmain 530 000 francs.
Situaziun nuncuntentaivla
La situaziun actuala sin il traject tranter Flem e Laax n'è betg cuntentaivla per pedunas e peduns sco er per ciclistas e ciclists. Las duas vischnancas vulan perquai stgaffir ina colliaziun da traffic betg motorisà attractiva cun la construcziun d'in senda e d'ina via da velos ch'èn separadas da las ulteriuras vias. La senda cumbinada cun ina via da velos augmenta considerablamain la segirezza da las ciclistas e dals ciclists sco er da las pedunas e dals peduns e meglierescha las relaziuns da traffic sin quest traject da via.
RR novitads 14:00